1. melléklet a 123-64/2023. előterjesztéshez
Budapest Főváros XIV. Kerület Zugló Önkormányzata Képviselő-testületének
… /2023. (… . ...) önkormányzati rendelete
Budapest Főváros XIV. Kerület Zugló Önkormányzata Képviselő-testülete Zugló építési szabályzatáról szóló 11/2021. (III. 26.) önkormányzati rendelete módosításáról
Budapest Főváros XIV. Kerület Zugló Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény 62. § (6) bekezdés 6. pontjában kapott felhatalmazás alapján, az Alaptörvény 32. cikk (1) bekezdés a) pontjában és a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 5. és 6. pontjában meghatározott feladatkörében eljárva, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 59. § (1) bekezdése alapján a Rendelet 11. melléklete szerinti államigazgatási szervek, továbbá a kerület Önkormányzatának a Partnerségi Egyeztetés Szabályairól szóló 22/2022. (VII.13.) rendelete alapján az abban szereplő érintettek véleményének kikérésével a következőket rendeli el:
1. §
Budapest Főváros XIV. Kerület Zugló Önkormányzata Képviselő-testülete a Zugló építési szabályzatáról szóló 11/2021. (III. 26.) önkormányzati rendelete (a továbbiakban: Ör.) 10. § (3) bekezdés c) pontja helyébe a következő rendelkezés lép:
„c)	ha a telekhasználat indokolja.”
2. §
Az Ör. 10. § (5) bekezdés helyébe a következő rendelkezés lép: „(5) Kapubehajtó a telek közhasználatú terület felőli telekhatárai teljes hosszának legfeljebb 20%- án létesíthető, de egy kapubehajtó szélessége minden esetben elérheti a 3,5 métert.”
3. §
Az Ör. 34. § (2) és (3) bekezdések helyébe a következő rendelkezések lépnek:
„(2) A telken belül elhelyezendő személygépjárművek számának meghatározása során nem vehető figyelembe:
a)	parkológép, kivéve
aa)	ha a parkolóállások egymástól való független használata biztosított, vagy
ab)	ha az előkertbe, az oldalkertbe vagy az építési helyen belülre telepített, felszín alá süllyesztett gépészeti berendezés;
b)	a parkolóhely, ha a közforgalom elől el nem zárt magánúton van, kivéve, ha városrendezési megállapodás alapján kerül kialakításra;
c)	a lakáshoz tartozó felszíni parkolóhely, kivéve a (3) bekezdés szerinti esetben.
(3) Ha a telken belül az építési tevékenységet követően
a)	legfeljebb 6 lakás található, akkor a telken belül elhelyezésre kerülő személygépjárművek legfeljebb 50%-a;
b)	legalább 7, de legfeljebb 25 lakás található, akkor a telken belül elhelyezésre kerülő személygépjárművek legfeljebb 10%-a felszíni parkolóhelyen is elhelyezhető, feltéve, hogy az OTÉK, a ZVR, valamint e rendelet zöldfelületre vonatkozó előírásai teljesülnek és a biztonságos járműforgalom biztosított.”
4. §
Az Ör. 59. § (1) bekezdése helyébe a következő rendelkezés lép: „Vegyesterületen belül intézményi, jellemzően szabadonálló jellegű terület (Vi-2) alövezetei: Vi-2/1, Vi-2/2, Vi-2/3, Vi-2/4, Vi-2/5, Vi-2/6, Vi-2/7, Vi-2/8, Vi-2/9, Vi-2/10, Vi-2/11, Vi-2/12, Vi-2/13, Vi-2/14, Vi-2/15, Vi-2/16, Vi-2/17, Vi-2/18, Vi-2/19, Vi-2/20, Vi-2/21, Vi-2/22, Vi-2/23, Vi-2/24, Vi-2/25, Vi-2/26, Vi-2/27 és Vi-2/EN.”
5. §
Az Ör. 1. mellékletének 7. és 12. rajzai helyébe e rendelet 1. mellékletének 7. és 12. számú rajzai lépnek.
6. §
Az Ör. 3. melléklete az e rendelet 2. melléklete szerint módosul.
7. §
Az Ör. 4. melléklete az e rendelet 3. melléklete szerint módosul.
[bookmark: _Hlk127650011]8. §
Ez a rendelet a kihirdetését követő napon lép hatályba.
9. §
E rendeletet a folyamatban lévő ügyekben és tevékenységek esetén is alkalmazni kell.


Horváth Csaba                         	dr. Tiba Zsolt
 polgármester	                                                                          jegyző





Ez a rendelet kihirdetésre került:
2023. …………... napján

	dr. Tiba Zsolt
	jegyző

..../2023. (.....) számú önkormányzati rendelet 1. melléklete / 7. és 12. számú rajzok


..../2023. (.....) számú önkormányzati rendelet 2. melléklete

1. Az Ör. 3. melléklet táblázat 1. sora helyébe a következő sor lép:

	
	A
	B
	C
	D
	E
	F
	G
	H
	I
	J
	K

	1
	Építési övezet, övezet jele
	Telek kialakítható legkisebb területe (m2)
	Beépítési mód
	Beépítettség megengedett legnagyobb mértéke (%)
	Terepszint alatti építés megengedett legnagyobb mértéke (%)
	Zöldfelület megengedett legkisebb mértéke (%)
	Általános szintterületi mutató 24. §(1) szerinti alapértéke (m2/m2)
	Általános szintterületi mutató 24. §(3) szerinti engedményes értéke (m2/m2)
	Parkolási szintterületi mutató 24. §(1) szerinti   alapértéke (m2/m2) 
	Parkolási szintterületi mutató 24. §(4) szerinti engedményes értéke (m2/m2)
	Épületmagasság megengedett legnagyobb mértéke (m)




2. Az Ör. 3. melléklet táblázat 150. sora helyébe a következő sor lép:

	150
	Vi-2/25
	1500
	K
	50
	60
	35
	-
	-
	-
	-
	18,0




3. Az Ör. 3. melléklet táblázat a következő 151A. sorral egészül ki:


	151A
	Vi-2/27
	2000
	K
	50
	45
	18
	-
	-
	-
	-
	25,0




..../2023. (.....) számú önkormányzati rendelet 3. melléklete

Az Ör. 4. melléklet táblázat 13. sora helyébe a következő sor lép:

	13
	Fekvőbeteg-ellátó egészségügyi önálló rendeltetési egység minden megkezdett 14 betegágya után
	1






2. melléklet a 123-64/2023. előterjesztéshez

INDOKOLÁS

[bookmark: _Toc63022068][bookmark: _Toc63022252]Általános indokolás
A Magyar Református Egyház a Bethesda Gyermekkórház fejlesztését határozta el. A beruházás a több mint 150 éves kórházat egy új, a XXI. század gyógyászati lehetőségeinek teret adó, komplex épületszárny megépítésével kívánja bővíteni. A tervezett tömbkórházi épület optimalizálná a gyógyászati tevékenységet, költséghatékonyabbá tenné annak üzemeltetését, helyet adva számos hiánypótló ellátási területnek.
Az Egészséges Budapest Program megvalósításával összefüggő közigazgatási hatósági ügyek nemzetgazdasági szempontból kiemelt jelentőségű üggyé nyilvánításáról szóló 98/2017.(IV.27.) Korm. rendelet 2. mellékletének 33. sora alapján, a Kormány nemzetgazdasági szempontból kiemelt jelentőségű üggyé nyilvánította a Bethesda Gyermekkórház Bethesda utcai telephelyén megvalósuló új épületszárny építését, annak a Filadelfia épülettel való összekötését, a kórházi infrastruktúra javítását, valamint a családbarát környezet kialakítását.
 A rendeletalkotás a fenti beruházás megvalósítása, továbbá egyes rendelkezések technikai jellegű javítása érdekében szükséges.

Részletes indoklás
Az 1.-3. §-hoz
Technikai jellegű pontosítás a rendelet jobb alkalmazhatósága érdekében.
A 4. §-hoz
A kórházfejlesztés megvalósíthatósága érdekében új építési övezet kerül bevezetésre.
Az 5. §-hoz
A kórházfejlesztés megvalósíthatósága érdekében az Ör. 1. mellékletét képező szabályozási tervlapon „építési hely” kerül ábrázolásra.
A 6. §-hoz
A kórházfejlesztés megvalósíthatósága érdekében bevezetésre kerülő új építési övezet övezeti paramétereit állapítja meg.
A 7. §-hoz
A kórházfejlesztés megvalósíthatósága érdekében módosításra kerül a fekvőbeteg-ellátó egészségügyi önálló rendeltetési egységek után kialakítandó parkolóhelyek számára vonatkozó előírás.
A 8-9. §-hoz
A rendelet hatályba lépéséről és az átmeneti szabályokról rendelkezik.

A rendelet-módosítás Európai Uniós jogot nem érint.

